ທິດສະດີພື້ນຖານແຫ່ງແພດສາດຈີນແມ່ນການສະຫຼຸບເປັນທິດສະດີດ້ານການເຄື່ອນໄຫວຊີວິດຂອງມະນຸດກົດເກນການປ່ຽນແປງຂອງໂຣກ, ຕົ້ນຕໍລວມທັງ ອິນຢາງວິທະຍາ ຫ້າທາດວິທະຍາ ກຳລັງພາຍໃນວິທະຍາ ສະພາບເຄື່ອງໃນວິທະຍາ ເສັ້ນເລືອດລົມໃນຮ່າງກາຍວິທະຍາແລະວິທະຍາອື່ນໆ, ຍັງມີເນື້ອໃນກ່ຽວກັບມູນເຫດເປັນໂຣກ ຄວາມສຳຄັນກ່ຽວກັບໂຣກ ວິທີບົ່ງມະຕິ ສັດຈະວິພາກ ຫຼັກການແລະວິທີການປິ່ນປົວ ການປ້ອງກັນແລະການບຳລຸງສຸຂະພາບເປັນຕົ້ນ.
“ອິນຢາງ” ແມ່ນປະລິທັດປັດຊະຍາບູຮານຈີນ. ຄົນທັງຫຼາຍຜ່ານຈາກການສັງເກດປະກົດການຄວາມຂັດແຍ່ງກັນ, ເລື່ອນນິຍາມຄວາມຂັດແຍ່ງຂຶ້ນເປັນປະລິທັດອິນຢາງ, ແລະໃຊ້ຄວາມຈະເລີນແລະຄວາມອ່ອນເພຍຂອງລົມໃນຮ່າງກາຍສອງຢ່າງຄື ອິນແລະຢາງມາອະທິບາຍການຜັນແປຂອງເຫດການ. ແພດສາດຈີນໃຊ້ທັດສະນະການເປັນປໍລະປັກກັນທັງເປັນເອກະພາບກັນຂອງອິນກັບຢາງມາບັນລະຍາຍການພົວພັນອັນສັບສົນລະຫວ່າງເຄິ່ງຄີງສ່ວນເທິງກັບເຄິ່ງຄີງສ່ວນລຸ່ມ ບັນດາພາກສ່ວນຂ້າງນອກກັບພາກສ່ວນຂ້າງໃນຂອງຮ່າງກາຍຄົນເຮົາ ພ້ອມຊີວິດຄົນເຮົາກັບຂອດວົງການພາຍນອກຄື ທຳມະຊາດ ແລະສັງຄົມເປັນຕົ້ນ. ຄວາມດຸນດຽງກັນໂດຍທຽບຖານຂອງອິນຢາງທີ່ເປັນປໍລະປັກກັນທັງເປັນເອກະພາບກັນ ແມ່ນພື້ນຖານຮັກສາແລະຮັບປະກັນການເຄື່ອນໄຫວປົກກະຕິຂອງຮ່າງກາຍຂອງຄົນ; ການພົວພັນເປັນປໍລະປັກກັນທັງເປັນເອກະພາບກັນຂອງອິນຢາງຖ້າຂາດດຸນຍະພາບແລະຖືກທຳລາຍ, ຈະພາໃຫ້ຮ່າຍກາຍຄົນເຮົາເກີດໂຣກ, ແລ້ວກະທົບກະເທືອນເຖິງການເຄື່ອນໄຫວປົກກະຕິຂອງຊີວິດ.